Sin akkin yenulfa-d:  umussu untit amaynut 1 i d-yeffɣen deg taggara n yiseggasen n 1960 deg utaram s wudem atrar d ilelli, ur yettwaqqen ara deg yiwen n wadeg, yugi deg tazwara-s, ad as-fken isemur yesɛi ara tilisa. Deg useggas 1970 yeqbel umussu ad tili tilelliti tmeṭṭut deg tikta, d tigawt. Ad d-naf deg waya deg wawal i d-tenna De Bouvoir Simone :  Ur d-nlul ara d tameṭṭut, nuɣal-itt. Ur yelli lmektub abiyoloji, apsikuluji neɣ adamsan ay dyesbedden aḍris ay d-ttawint tlawin timdanin deg tmetti; D taɣerma akk i d-yesnulfuyen afaris-agi alemmas gar urgazd tmeṭṭut i wumi nessawal tameṭṭut2. Deg wawal n temyarut-a, tameṭṭut amzun tlul-d am nettat am urgaz, xas ulama yella-d umgired deg tuzzuft, maca Rebbi yessedel gar-asen. Tikti n De Bouvoir, Simone akken ad tbeddel tmuɣli n temḥuqranit ɣer tmeṭṭut. Yerna ula d nettat, yessefk ad tebedd ɣef yiman-is. Tlul-d deg s tuzzuft-a, macca ayen yenan izerfan-is akked d tudert-a, ad mtawin d wid n uragz.